Sklep oddelka za DSU, 9. 3. 2020 (1. popravek 10. 3. 2021; 2. popravek 28. 12. 2021)

Prijava teme in mentorja diplomskega/magistrskega dela na Oddelku za DSU

Študent do **1. marca** prijavi **temo** diplomskega/magistrskega dela predstojniku oddelka in predlaga mentorja. Prijavi priloži **mentorjevo soglasje**. **Somentorja** pri delu predlaga mentor v dogovoru s študentom in v povezavi z njegovo temo najkasneje do **1. junija**. Prijavljene teme s predlogi mentorjev pregleda in odobri oddelek za DSU na oddelčni seji, ki jo skliče predstojnik teden dni po roku za oddajo. Po obravnavi predstojnik prošnje posreduje v študijski referat. **Spremembo teme ali mentorja** je mogoče prijaviti do **10. maja** in jo odobri oddelek na oddelčni seji. Študent odda končno verzijo dela do **10. septembra**, zagovor se razpiše v roku 10 dni od oddaje, vendar najkasneje do **20. septembra**.

V primeru, da študent preloži pripravo ali oddajo dela na naslednje študijsko leto, tema, mentor in somentor pa ostanejo nespremenjeni, ponovna prijava ni potrebna. Tudi v tem primeru mora študent oddati končno verzijo dela najpozneje do 10. septembra v letu, v katerem namerava diplomirati/magistrirati.